સતત વધી રહેલી પેટ્રોલ અને ડીઝલની કિંમતો સામાન્ય માણસના ખિસ્સામાં આગ લગાવી રહી છે. દિલ્હી સહીત દેશના ચાર મહાનગરોમાં પેટ્રોલ અને ડીઝલની કિંમતોમાં વધારો થયો છે. સોમવારે દિલ્હીમાં પેટ્રોલ 13 પૈસા અને ડીઝલ 14 પૈસા વધીને નવા રેકોર્ડ પર પહોંચી ગયું છે. ગયા શુક્રવારે જ પેટ્રોલની કિંમત પોતાના બે મહિનાના સૌથી ઉપલા સ્તરે પહોંચી ગઈ હતી. એક્સપર્ટ અનુસાર આંતરરાષ્ટ્રીય બજારમાં કાચા તેલની કિંમત વધવા અને ડોલરને મુકાબલે રૂપિયો નીચે પડવાને કારણે પેટ્રોલ અને ડીઝલની કિંમત સતત વધી રહી છે.